Almora
Apie muzikos grupę žr. Almora (grupė). Almora (hind. अल्मोड़ा, IAST: Almoṛā) – miestas šiaurės Indijoje, Utarakhando valstijoje, Himalajų priekalnėse (Šivaliko kalnuose), 1651 m aukštyje virš jūros lygio, 275 km nuo Delio. Kultūrinio Kumaono regiono centras. Yra plentas į Delį. Turizmo ir poilsio centras. Rengiamos ekspedicijos į Himalajų aukštikalnes: Nanda Devi, Korbeto nacionalinius parkus ir kt. Verčiamasi smulkia pramone, amatais. Daug šventyklų (svarbiausia – Nanda Devi), yra tvirtovė.